Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8169

d) kérjen engedélyt a műszerrepülési szabályok szerint történő üzemelésre. 3.6.3 Helyzetjelentések 3.6.3.1 Kivéve, ha az illetékes légiforgalmi szolgálati hatóság vagy ezen hatóság által meghatározott feltételek alapján az illetékes légiforgalmi szolgálati egység ezen kötelezettség alól felmentést nem ad, az ellenőrzött repülés a lehető legrövidebb időn belül jelentse az illetékes légiforgalmi szolgálati egységnek minden egyes kijelölt kötelező jelentőpont átrepülésének időpontját és repülési magasságát valamint bármely más előírt tájékoztatást. Az illetékes légiforgalmi szolgálati egység felkérésére adjon hasonló helyzet jelentéseket bármely más pontnál is. A kijelölt jelentőpontok hiányában az ellenőrzött repülés a helyzet jelentéseket az illetékes légiforgalmi szolgálati hatóság által előírt vagy az illetékes légiforgalmi szolgálati egység által meghatározott időközökben adja meg. 3.6.3.1.1 Az adathálózati összeköttetésen keresztül az illetékes légiforgalmi szolgálati egységnek helyzet tájékoztatást adó légijármű szóbeli helyzetjelentést csak kérésre adjon. Megjegyzés: Azok a feltételek és körülmények, amelyek között a nyomás-magasság SSR C módban történő adása megfelel a helyzet jelentés magassági tájékoztatásra vonatkozó követelményének, a PANS-ATM (Doc 4444) kiadványban találhatók. 3.6.4 Az irányítás megszűnése Az ellenőrzött repülés – az ellenőrzött repülőtéren történő leszállás kivételével – a lehető legrövidebb időn belül értesítse az illetékes légiforgalmi irányító egységet, mihelyst megszűnik számára a légiforgalmi irányító szolgáltatás. 3.6.5 Összeköttetések 3.6.5.1 Az ellenőrzött repülést végrehajtó légijármű tartson fenn folyamatos figyelést a megfelelő rádió frekvencián és szükség szerint létesítsen két-oldalú szóbeli rádióösszeköttetést az illetékes légiforgalmi irányító egységgel, kivéve ha az illetékes légiforgalmi szolgálati hatóság az ellenőrzött repülőtér repülőtéri forgalmában résztvevő légijárművek számára mást ír elő. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes